google/wiki40b huggingface dataset:
Kelas Penumpuan Shapley–Sawyer

Kelas Penumpuan Shapley-Sawyer adalah sistem klasifikasi pada skala satu hingga dua belas menggunakan angka Rumi untuk kelompok globul mengikut penumpuan mereka. Kelompok-kelompok yang paling tertumpu seperti M75 diklasifikasikan sebagai Kelas I, dengan penumpuan berkurangan yang berkisar dari Kelas XII, seperti Palomar 12. (Kelas kadang-kadang diberikan dengan nombor [Kelas 1-12] dan bukan dengan angka Rumi.)

Sejarah

Dari tahun 1927–1929, Harlow Shapley dan Helen Sawyer Hogg mula mengkategorikan kelompok mengikut tahap tumpuan sistem ke arah teras menggunakan skala ini. Ini dikenali sebagai Kelas Penumpuan Shapley-Sawyer.
Kaliwulu

Poskod

Poskod yang digunakan di Kaliwulu adalah 45154. Terdapat buah desa di dalam daerah kecamatan Plered.
Fresno de Río Tirón

Fresno de Río Tirón merupakan sebuah kawasan perbandaran di Sepanyol di Burgos, di komuniti autonomi Castile dan León.
Vielank

Vielank merupakan sebuah munisipaliti terletak di daerah Ludwigslust-Parchim, Mecklenburg-Vorpommern, Jerman.
Hiroshima

Pendidikan

Hiroshima menempatkan sebuah universiti kebangsaan, Universiti Hiroshima yang ditubuhkan pada 1949 melalui penggabungan lapan buah institusi pendidikan pada masa itu.
Tanah Melayu

Peta

Peta tertua Semenanjung Tanah Melayu yang masih wujud ialah Geographike Huphegesis ("Panduan Geografi") yang dicipta pada abad ke-13 Masihi, berdasarkan data yang dihimpunkan oleh Ptolemy pada abad pertama Masihi. Manakala peta moden Tanah Melayu dan Sumatera yang terawal disediakan oleh Martin Waldseemuller (1470 - 1518) ialah pada tahun 1513. Ia menampilkan sesetengah pusat perdagangan di Semenanjung Tanah Melayu yang kini sudah dilupakan.
Boria

Boria adalah sejenis teater yang amat popular di negeri utara Malaysia, terutama Pulau Pinang. Secara umumnya asal permainan boria dikaitkan dengan peristiwa Karbala di Parsi.
Persembahan boria mempunyai dua segmen iaitu sketsa dan nyanyian. Nyanyian boria diketuai oleh seorang tukang karang (biasanya akan memegang tongkat penunjuk ketika menyanyi). Rangkap karangan boria yang hujung sukukatanya sama setiap rangkap kisahnya berkaitan dengan sketsa yang dipersembahkan.
Sailor yang terdiri lebih dari enam orang di belakang tukang karang akan menyanyi dengan mengulangi rangkap pertama nyanyian tukang karang tadi. Alat-alat muzik boria telah berubah mengikut peredaran masa. Namun begitu penggunaan alat-alat muzik seperti violin, marwas, gendang panjang, akordian, harmonika adalah digalakkan.
Aluvium

Aluvium (daripada Latin, alluvius) ialah sejenis tanah liat, halus dan boleh menampung air hujan bertakung. Dengan demikian, padi sawah sangat sesuai ditanam di kawasan tanah jenis aluvium. Biasanya terdapat di tebingan sungai, delta sungai dan dataran banjir. Banjir yang melimpah akan menimbunkan tanah lanar di tebing sungai.

Istilah

Istilah "alluvium" jarang digunakan dalam situasi di mana pembentukan sedimen jelas dapat dikaitkan dengan proses geologi lain yang digambarkan dengan baik. Ini termasuk (tetapi tidak terhad kepada): mendakan tasik ( lacustrine ), mendakan sungai ( fluvial ), atau mendakan yang berasal dari glasier. Mendakan yang terbentuk atau mendak dalam aliran sungai bermusim atau sungai biasanya tidak dirujuk sebagai aluvial.

Usia

Kebanyakan aluvium adalah sejak geologi Quaternary, dan sering disebut sebagai "penutup" kerana sedimen ini mengaburi batuan dasar. Kebanyakan bahan mendakan yang mengisi lembangan ("sampah isi") yang tidak bersepadu biasanya berkelompok sebagai "aluvial". Aluvium usia Pliocene berlaku, contohnya, di sebahagian Idaho. Aluvium dari zaman akhir Miocene, contohnya, terbentuk di lembah Sungai San Joaquin, California.
Rumah lebah

Rumah lebah atau haif (Bahasa Inggeris: beehive) adalah struktur buatan manusia dikhususkan merumah spesies-spesies lebah madu subgenus Apis - terutamanya lebah madu barat (Apis mellifera) dan lebah madu timur (Apis cerana) untuk tujuan pembiakan, pendebungaan tanaman berkaitan serta pemerolehan madu yang terhasil daripada kegiatan lebah-lebah ini untuk tujuan makanan atau kesihatan.
Binaan-binaan ini mengalakkan lebah membina sarang tersendiri menggunakan pengumpulan lilin rembesan semulajadi dalam badan - struktur prisma heksagon padat terbentuk secara beransur-ansur dalam binaan khas ini sehingga ia sesuai untuk menyimpan makanan (madu dan debunga) dan menempatkan anak lebah (dalam peringkat telur, larva dan pupa)/

Rumah lama

Rumah-rumah lebah yang lama cenderung mewujudkan persekitaran yang sesuai untuk lebah membina sarang sendiri. Sarang yang terbina ini melekat kuat pada binaan yang disediakan. Maka, madu lebah dari binaan sebegini sering diperolehi dengan memusnahkan sarang-sarang tersebut, lazimnya dengan menghancurkan dan memecit semua kandungan sarang sehingga madu habis dikeluarkan meninggalkan sisa lilin.

Bentuk rumah lebah tradisi ini berbeza-beza di serata dunia mengikut bahan asa yang mudah diperolehi, daripada hasil kegiatan manusia sehingga ke penggunaan sumber hutan sedia ada.

Rumah moden

Rekaan-rekaan rumah lebah moden mula diketahui sejak abad ke-18 lalu disempurnakan menjelang abad ke-19. Rekaan ini lazim dikelaskan berdasarkan bentuk dan arah rumah-rumah lebah ini dibina sama ada ia menegak mahupun mendatar.
Marles-en-Brie

Marles-en-Brie ialah sebuah komun yang terletak di komun Seine-et-Marne di utara-tengah Perancis.
Majlis Perundingan Agama

Majlis Perundingan Agama ditimbulkan semula selepas berlakunya peristiwa pembakaran gereja dan masjid ekoran isu kalimah Allah pada awal 2010. Majlis Perundingan Bagi Agama Buddha, Kristian, Hindu, Sikh dan Tao Malaysia telahpun ditubuhkan.
Suruhanjaya Antara Agama (IFC) pernah mencetuskan kontroversi di peringkat cadangan lagi. Sebuah majlis tidak sama dengan suruhanjaya, kalau suruhanjaya, sudah tentu ia ada kuasa. Tidak wajar agama Islam diletakkan dengan kedudukan yang sama dengan ajaran agama lain kerana Islam adalah Agama Persekutuan.
Majlis Silaturahim Antara Agama pernah ditubuhkan oleh Lim Guan Eng selaku Ketua Menteri Pulau Pinang.Yang Dipertua Majlis Agama Pulau Pinang (MAIPP), Shabudin Yahya melihat majlis ini sebagai cuba meletakkan agama Islam sama taraf kedudukannya dengan agama-agama lain.

Sejarah

Antara tahun 1956-1962 , Persatuan Hidup Murni pernah mengusahakan penubuhan satu Majlis Kerjasama Antara Agama Sedunia berpusat di Malaysia. Ia dikenali sebagai 'World Council for Inter-Faith Cooperation'.
1963, ia telah berkembang dan beroperasi di bawah nama baru iaitu Pertubuhan Antara Agama Malaysia sehinggalah pada tahun 1986 ia dikenali sebagai Inter-Faith Spiritual Fellowship (INSaF).
1983 pemimpin-pemimpin agama bukan Islam telah bersetuju untuk membentuk satu majlis yang dikenali sebagai Malaysian Consultative For Buddhism, Christianity, Hinduism and Sikhism (MCCBCHS) dan ia juga dikenali sebagai Majlis Perundingan Agama-Agama Malaysia. Ia adalah reaksi dari dasar Islamisasi ketika itu. Penganut Kristian merupakan penganut agama yang paling menonjol dan lantang mengkritik dasar-dasar kerajaan.
Pada 2006, Datuk Seri Samy Vellu menggesa Artikel 121 (1A) Perlembagaan Persekutuan dipinda bagi memastikan hak orang bukan Islam di negara ini akan lebih terpelihara.MIC membuat keputusan itu selepas berunding dengan Majlis Perundingan Agama yang dianggotai oleh wakil agama Kristian, Hindu, Buddha dan Sikh.

Pandangan negatif

Timbalan Perdana Menteri Malaysia, Tan Sri Muhyiddin Yassin beranggapan penubuhan majlis perundingan antara agama tidak perlu. Memadailah sekadar dialog tertutup yang ada selama ini.
Tidak semua pihak dapat menerima hasil keputusan majlis perundingan agama itu nanti. Ia akan berlarutan bertahun- tahun dan setiap agama tidak mahu mengaku kalah.
Forum Memeluk Islam yang hendak diadakan oleh Badan Peguam Malaysia mendapat tentangan umat Islam terutama daripada PAS dan UMNO tetapi disokong oleh PKR dan DAP.

Pengalaman luar negara

Hakikatnya setiap agama akan mengakkan benangnya. Jika sesuatu agama akur kepada pendirian agama lain, ia akan dianggap sebagai kekalahan total .
Sarjana Islam mestilah pakar tentang Bible dan Kristian. Sementara sarjana Kristian mestilah pakar tentang al-Quran dan Islam. Malaysia boleh menjemput sarjana daripada luar negara seperti daripada Amerika Syarikat, Mesir dan Indonesia seperti Yusuf al-Qaradawi.
Durian Batakuk

Poskod

Poskod yang digunakan di Durian Batakuk adalah 37361. Terdapat 8 buah desa di dalam daerah kecamatan Renah Pembarap.
Piala Asia AFC 2015

Pemilihan Tuan Rumah

Australia merupakan pembida tunggal untuk hak menjadi tuan rumah dan secara rasminya dinamakan sebagai tuan rumah pada 5 Januari 2011.
"Memandangkan usaha pihak Persekutuan Bola Sepak Australia dalam membangunkan permainan di wilayah mereka dan juga memandangkan semua pencapaian yang telah dibuat ke arah pembangunan bola sepak di Australia dan untuk menggalakkan Australia kepada mengambil langkah-langkah ke arah membangunkan permainan, saya gembira dan berbesar hati untuk mengumumkan bahawa jawatankuasa eksekutif Gabungan Bola Sepak Asia telah meluluskan Australia sebagai negara tuan rumah bagi Piala Asia AFC 2015, "kata ketika itu Presiden AFC, Mohammed Bin Hammam.
Kampung Suak Yunus

Poskod

Poskod yang digunakan di Kampung Suak Yunus, Manong, Perak ialah 33800.
Suruhanjaya diraja dan inkues kes Teo Beng Hock

Inkues kematian

Ketua Polis Selangor Datuk Khalid Abu Bakar menyatakan inkues kematian Teoh Beng Hock selama 15 hari bermula 29 Julai hingga 12 Ogos 2009. Inkues itu diketuai oleh seorang majistret , bagi menentukan punca kematian Teoh.

Suruhanjaya diraja

Suruhanjaya diraja diwujudkan dengan terma-terma khusus iaitu meneliti dan mengkaji peraturan berkaitan soal siasat yang diguna pakai Suruhanjaya Pencegahan Rasuah Malaysia (SPRM). Suruhanjaya diraja tidak mengkaji punca kematian kerana akan wujud pertindihan siasatan.

Peguam Pakatan Rakyat

Pada 27 Julai 2009, Menteri Besar Selangor Tan Sri Abdul Khalid Ibrahim melantik peguam, Malik Imtiaz Sarwar mewakili kerajaan negeri Selangor pada inkues berhubung punca kematian Teoh.Malik merupakan peguam hak asasi manusia juga akan mewakili Selangor pada siasatan Suruhanjaya DiRaja yang ditubuhkan mengkaji Peraturan Soal Siasat SPRM dan menentukan sama ada berlaku pencabulan hak asasi semasa proses soal siasat.
Bendera Wilayah Persekutuan

Simbolisme

Bendera Wilayah Persekutuan digunakan untuk mewakili Wilayah Persekutuan secara keseluruhannya. Tiga bendera asal asal masih digunakan apabila mewakili Wilayah Persekutuan individu.
Bendera ini mempunyai tiga warna: kuning untuk mewakili rasa hormat, kedaulatan dan kehormatan; merah untuk kekuatan; dan biru untuk perpaduan, keikhlasan dan keharmonian. Tiga bar ufuk ini mempunyai perkadaran yang sama dengan bendera Venezuela. Tiga bintang di bawah Jata Negara berdiri untuk tiga wilayah, menyokong misi mereka untuk menjadi pusat pentadbiran dan perniagaan yang penting. Bintang lain mungkin ditambah jika terdapat wilayah lain pada masa akan datang.
Kampung Muhibbah, Lahad Datu

Poskod

Poskod yang digunakan di Kampung Muhibbah, Lahad Datu, Sabah ialah 91100.
Masjid Kauman Semarang

Masjid Kauman Semarang adalah sebuah Masjid yang berada di Semarang Jawa Tengah Indonesia.
Masjid ini dibangun pada tahun 1170 Hijriah atau bertepatan dengan tahun 1749 M. Bangunan Masjid Kauman Semarang yang ada sekarang adalah bangunan yang keempat, yang merupakan lanjutan dari masjid keadipatian sebelumnya Pertama kali masjid dibina di kawasan Mugas (Mugasari), tetapi kerana penduduknya tidak berkembang masjid dipindahkan ke Bubakan yang penduduknya lebih ramai berhubung kawasan ini telah berkembang menjadi bandar pelabuhan.

Dugderan

Prosesi perarakan Dugderan adalah pawai menyambut bulan Suci Ramadhan. Pawai ini kini digabungkan kegiatannya bersama sama 3 masjid utama bandar Semarang, yakni Masjid Agung Semarang atau lebih dikenali Masjid Kauman, Masjid Raya Baiturrahman Simpanglima, dan Masjid Agung Jawa Tengah (MAJT)
Mölsheim

Mölsheim merupakan sebuah kawasan perbandaran terletak di daerah Alzey-Worms, North Rhine-Westphalia, Jerman.
Le Pradet

Le Pradet ialah sebuah komun yang terletak di komun Var di wilayah Provence-Alpes-Côte d'Azur tenggara Perancis.
Kampung Simpang Empat, Langkawi

Poskod

Poskod yang digunakan di Kampung Simpang Empat, Langkawi, Kedah adalah 07000.
Buchy, Seine-Maritime

Buchy ialah komun di jabatan Seine-Maritime dan di kawasan Haute-Normandie di utara Perancis.
Stephanie Wilson

Kehidupan peribadi

Wilson ialah seorang Kristian. Hobinya termasuk ski dan pengumpulan setem. Beliau berkahwin dengan Julius McCurdy.
Leo Africanus (novel)

Plot

Novel ini dibahagikan ke dalam empat bahagian, setiap satu diatur mengikut tahun bagi memerikan waktu-waktu penting dalam kehidupan Leo Africanus, setiap bahagian diberi nama setiap kota yang memainkan peranan penting dalam kehidupan tersebut: Granada, Fes, Kaherah, dan Rom. Mahupun dipenuhi dengan hipotesis bigrafi dan taakulan pensejarahan, buku ini menawarkan pemerian terang tentang dunia Zaman Pembaharuan, dengan permulaan kemunduran kerajaan-kerajaan Islam tradisional dan harapan yang diberikan Empayar Uthmaniyah sewaktu empayar tersebut berkembang dan mampu mengamcam Eropah dan memulihkan kesatuan Muslim.
Buku ini berlandaskan pengalaman hidup sebenar Leo Africanus yang membawanya hampir ke semua pelusuk Mediterranean Muslim, selatan Maghribi hingga ke Semenanjung Arab, dan merentasi gurun Sahara.

Tema-tema utama

Novel ini menerokai pergeseran antara Islam dan Kristian dan juga pengaruh kedua-duanya terhadap satu sama lain dan juga penganut-penganut agama-ama tersebut.
Kadugemblo

Poskod

Poskod yang digunakan di Kadugemblo adalah 42253. Terdapat 10 buah desa di dalam daerah kecamatan Kaduhejo.
Agüimes, Las Palmas

Agüimes merupakan sebuah kawasan perbandaran di Sepanyol di Las Palmas, di komuniti autonomi Canary.
Hipotalamus

Hipotalamus (dari bahasa Yunani Purba: ὑπό, "di bawah" dan θάλαμος, talamus) ialah bahagian otak yang mengandungi seberapa nukelus kecil dengan pelbagai fungsi. Antara fungsi utama bahagian ini adalah sebagai penghubung antara sistem saraf dengan sistem endokrin melalui kelenjar pituitari (juga dikenali sebagai "hipofisis").
Bahagian ini bertanggungjawab mengatur proses metabolisme tertentu dan kegiatan lain dalam sistem saraf berautonomi (autonomic nervous system). Ia mensintesiskan dan merembes neurohormon tertentu yang merangsang atau merencat perembesan hormon-hormon dalam kelenjar pituitari. Ia turut mengawal suhu badan, rasa lapar, aspek-aspek penting sifat keibubapaan dan sikap berhubung, dahaga, kelesuan, tidur serta ritma sirkadia.
Tom Kenny

Kehidupan peribadi

Kenny mula-mula bertemu dengan isterinya Jill Talley pada tahun 1992 semasa bekerja untuk The Edge. Mereka juga pernah berkolaborasi dalam rancangan HBO, Mr. Show dan SpongeBob SquarePants, mereka juga muncul dalam video muzik untuk "Tonight, Tonight" oleh The Smashing Pumpkins. Mereka mempunyai dua orang anak, Mack (lahir sekitar 1997) dan Nora (lahir Ogos 2003).
Glob

Glob ialah model kecil 3 matra sebuah Bumi atau jasad cakerawalan berbentuk sfera lain. Ia berbentuk sfera atau menyerupai bentuk bola yang bulat. Biasanya glob diletakkan pada sebuah paksi yang condong. Ini kerana bumi berpusing di atas paksinya dalam keadaan condong.
Istilah glob berasal dari bahasa Latin iaitu globus yang bermaksud bulatan atau gelang atau pusingan.
Secara perbandingan, keadaan glob dengan bumi sebenar tidaklah sama. Permukaan glob agak rata, tidak ada gunung-ganang dan lautan serta jurang. Permukaan glob dipenuhi maklumat bertulis sama ada dalam bentuk teks, simbol dan warna berbeza. Di atas glob juga dilukis garisan ilusi iaitu latitud dan longitud. Saiz glob juga berbeza-beza dan cantik untuk dijadikan hiasan dan cenderahati kepada peminat geografi.
Ada juga glob yang menunjukkan keadaan topografi, ketinggian sesuatu tempat tetapi masih dianggap rata, tidak herot-berot sebagaimana bumi sebenar.
Nisbah antara glob dengan bumi ialah 1:40 juta.

Sejarah

Glob mula dicipta oleh rakyat Turki purba bernama Crates yang tinggal di Mallus, Cilicia. Beliau menggunakan bahasa Greek pada abad ke-2 SM. Beliau menjadi pemimpin sekolah kesusasteraan dan ketua perpustakaan Pergamum. Hasil kerja beliau telah dikritik oleh pengulas Homer. Pada 168 SM, Crates telah melawat Rome sebagai Duta kepada Eumenes. Penyelidik Strabo ada memberi ulasan tentang glob yang direka oleh Crates. Glob purba yang dicipta pada 150 SM itu dipamerkan di Muzium Naples, Naples, Itali. Ia dikenali sebagai Atlas Farmese.
Glob yang lebih moden dibuat semasa kegemilangan Islam oleh ahli geografi Muslim dan seorang ahli astronomi di bawah pemerintahan Khalifah Abasiah, Al-Maamun pada abad ke-9.
Kemudian glob pernah dibuat oleh Martin Behaim yang tinggal di Nürnberg, Jerman pada 1474. Pada 1507 Martin Waldseemueller telah membuat glob yang menunjukkan benua Amerika buat pertama kalinya. Pada 1507 juga terdapatnya glob Hunt-Lenox. Pada 1570 pula Taqi al-Din telah membuat glob di Pusat penyelidik al-Din Istambul.
Mukim Banggol Setol

Pentadbiran

Mukim Banggol Setol merupakan salah sebuah mukim yang terdapat dalam negeri Kelantan, dan juga merupakan satu dari mukim yang terletak dalam pentadbiran Jajahan Pasir Puteh.
Surau Al-Ehsan, Kelana Jaya

Latar belakang

Surau Al-Ehsan terletak di kedudukan Latitud 3 darjah, 6 minit, 30 saat Utara dan Longitud 101 darjah, 36 minit, 37 saat Timur. Arah kiblatnya adalah pada 292 darjah, 33minit, 41 saat.
Ciawitali

Poskod

Poskod yang digunakan di Ciawitali adalah 45392. Terdapat 14 buah desa di dalam daerah kecamatan Buahdua.
Salina Ibrahim

Salina Ibrahim merupakan seorang penulis wanita dari Malaysia.
Monty Python and the Holy Grail

Ringkasan cerita

Raja Arthur dan para hulubalang baginda memulakan pencarian kos rendah bagi mendapatkan relik Cangkir Suci yang penuh lagenda. Walau bagaimanapun, mereka berhadapan dengan banyak halangan dan musuh yang mengarut.
Masjid Ubudiah, Segambut

Masjid Ubudiah, Segambut terletak di Segambut Dalam, Kuala Lumpur, Malaysia.
Chris Martin

Chris Martin (lahir 2 Mac 1977) adalah penyanyi, pemain gitar dan piano dari pancaragam Coldplay. Suaranya termasuk jenis tenor dan ia sering menggunakan teknik pemalsuan suara, falseto.
Ia bernikah dengan pelakon Gwyneth Paltrow pada 5 Disember 2003. Mereka dikurniakan seorang anak perempuan bernama Apple Blythe Alison Martin pada 14 Mei 2004.
Martin dan seorang rakan sekerjanya serta pemain gitar Coldplay, Jon Buckland, juga tampil secara singkat dalam filem Shaun of the Dead.
Timah sari

Sifat-sifat utama

Zink berwarna kelabu kebiru-biruan dan bersifat sederhana reaktif. Zink menjadi sebam (kusam) apabila terdedah kepada udara lembap. Zink terbakar dalam udara dengan nyalaan hijau kebiru-biruan yang terang, lalu membebaskan wasap zink oksida. Zink bertindak balas dengan asid, alkali dan lain-lain unsur bukan logam. Jika zink yang bertindak balas dengan asid adalah tidak tulen, tindakan ini akan membebaskan gas hidrogen. Salah satu nombor pengoksidaan zink yang lazim ialah +2. Logam zink mudah tertempa pada suhu antara 100 °C sehingga 210 °C dan boleh diketuk menjadi pelbagai bentuk. Pada suhu melebihi 210 °C, logam ini menjadi rapuh dan akan pecah jika diketuk. Zink tidak bermagnet.
Khachrod

Demografik 2001

Menurut bancian India pada tahun 2001, Khachrod memiliki bilangan penduduk seramai 29,897. Dari jumlah tersebut, kaum lelaki membentuk 51% dari jumlah keseluruhan populasi dan wanita seramai 49%.

Pendidikan 2001

Menurut bancian India pada tahun 2001 Khachrod memiliki kadar pendidikan (kebolehan membaca) 64%, melebihi kadar purata kebangsaan 59.5%; dengan 59% lelaki dan 41% wanita mampu membaca. 16% dari populasi berusia di bawah 6 tahun. (2001)
Kampung Wakaf Dua

Poskod

Poskod yang digunakan di Kampung Wakaf Dua, Bukit Payong, Terengganu adalah 21400.
Pokok Setar

Kegunaan

Daunnya yang masih muda digunakan sebagai ulam. Buahnya berair, rasanya manis-masam. Buah ini boleh langsung dimakan selepas dipetik dari pohonnya. Buah yang muda pula boleh dijadikan sambal, rojak, atau dimakan langsung atau sebagai ulam-ulaman. Kayunya boleh digunakan untuk membuat sarung keris dan daunnya digunakan untuk ubat.
Chemiré-en-Charnie

Chemiré-en-Charnie merupakan sebuah komun di jabatan Pays-de-la-Loire di barat-laut Perancis.
Mukim Lenggong

Pentadbiran

Mukim Lenggong merupakan salah sebuah mukim yang terdapat dalam negeri Perak, dan juga merupakan satu dari mukim yang terletak dalam pentadbiran Daerah Hulu Perak.
Bhanpuri

Demografik 2001

Menurut bancian India pada tahun 2001, Bhanpuri memiliki bilangan penduduk seramai 16,357. Dari jumlah tersebut, kaum lelaki membentuk 53% dari jumlah keseluruhan populasi dan wanita seramai 47%.

Pendidikan 2011

Menurut bancian India pada tahun 2001 Bhanpuri memiliki kadar pendidikan (kebolehan membaca) 65%, melebihi kadar purata kebangsaan 59.5%; dengan 60% lelaki dan 40% wanita mampu membaca. 17% dari populasi berusia di bawah 6 tahun. (2001)
Filem Dark of the Sun

Ringkasan

Satu kumpulan tentera upahan yang diketuai oleh Kapten Curry mengembara melalui Congo merentasi kawasan maut, memerangi tentera saingan, untuk menyelamatkan $ 25 juta berlian yang belum dipotong.
Kampung Belukar, Pendang

Poskod

Poskod yang digunakan di Kampung Belukar, Pendang, Kedah adalah 06700.
Xandria Ooi

Xandria Ooi ialah seorang pengacara televisyen dan wartawan dari Malaysia. Sungguhpun memegang ijazah Kewangan dan Pengurusan, beliau minat terhadap bidang media sejak muda lagi. kepada Kini beliau mengacarakan rancangan Life! Sessions di ntv7 serta mempunyai kolum Sights & Sounds dalam seksyen Star.Metro di the Star.

Biografi

Pada usia 16 tahun, Ooi menyertai dan melibatkan dirinya dalam program journalis muda Bright Roving Annoying Teens anjuran the Star. Beliau juga menimba pengalaman mengacara acara-acara di sekolah dan kolej. Apabila melanjutkan pelajaran di Melbourne, beliau masih menulis untuk akhbar itu melalui kolum Tale of Two Cities yang mengemukakan perbandingan antara Kuala Lumpur dan bandar di Australia yang didiami beliau itu.
Sekembalinya di Malaysia setelah tamat pengajian, pada tahun 2005 beliau menyertai Astro HITZ.TV UVJ Search, sebuah program pencarian bakat VJ baru anjuran saluran video muzik Astro itu, lalu menjuarai pertandingan dan dipilih untuk menyertai famili HITZ.TV. Sementara itu, beliau menyertai 8TV buat sementara waktu untuk menjadi hos rancangan Spirit of KL. Setelah setahun, Ooi meninggalkan HITZ.TV untuk megambil jawatan pengacara di ntv7.
Pada tahun 2007, Ooi menerima anugerah Martell VSOP’s Rising Personalities untuk kejayaan dalam bidang yang diceburi beliau.